শান্তনু বিশ্বাস, অশোকনগরঃ দীপাবলীর আগেই বড়সড় সাফল্য পেল অশোকনগর থানার পুলিশ। বাজি তৈরির কারখানার সন্ধান এবং বিপুল পরিমাণ বাজি ও বাজি তৈরির নানা ধরনের সরঞ্জাম উদ্ধার করে পুলিশ। গ্রেফতার করা হয় কারখানার মালিক আব্দুল রাজ্জাক মন্ডলকে। ১লা নভেম্বর গভীর রাতে গোপন সুত্রে খবর পেয়ে বিড়া রাজীবপুর এলাকার সহরা পাড়ার বাসিন্দা আব্দুল রাজ্জাক মন্ডলের বাড়ির পেছনেই বাজি তৈরির কারখানায় তল্লাশী চালায় পুলিশ। উদ্ধার হয় ২ কুইন্টাল ৬৮ কেজি তৈরি করা শব্দ বাজি এবং ১ কুইন্টাল ৬২ কেজি বাজি তৈরির নানা মশলা এবং ৮৪ কেজি তৈরি না হওয়া বাজি। গ্রেফতার করা…